**ACTE NECESARE ORIENTĂRII ŞCOLARE**

***Pentru orientarea şcolară şi profesională a unui copil/elev/tânăr, părintele/reprezentantul legal va depune, într-un dosar plic, următoarele acte:***

* cerere de orientare şcolară şi profesională;
* copie a certificatului de naştere şi a cărţii de identitate a copilului (peste 14 ani);
* copii ale actelor de identitate ale ambilor părinţi/reprezentantului legal;
* copie a documentului prin care se face dovada că persoana care depune cererea este reprezentantul legal al copilului - hotărâre a instanţei judecătoreşti/hotărâre a comisiei pentru protecţia copilului (dacă este cazul);
* copie a sentinţei de divorţ (dacă este cazul);
* declaraţie de acord din partea părintelui care nu semnează cererea de orientare şcolară cu privire la acordul asupra orientării şcolare a copilului, dacă sentinţa de divorţ conferă custodie comună ambilor părinţi (dacă este cazul);
* ancheta socială efectuată de SPAS din cadrul primăriei cu anexa privind factorii de mediu;
* fisa medicală sintetică emisă de medicul de familie;
* certificatul medical tip A5 emis de medicul specialist - dacă se solicită orientare şcolară pentru şcolarizare la domiciliu certificatul medical trebuie să conţină obligatoriu recomandarea explicită a medicului specialist pentru şcolarizare la domiciliu;
* fisa de evaluare psihologică emisă de un psiholog cu atestat de liberă practică în psihologie clinică;
* fişa psihopedagogică emisă de unitatea de învăţământ pe care o frecventează prescolarul/fisa psihopedagogică emisă de unitatea de învăţământ pe care o frecventează şcolarul;
* fişa privind achiziţiile şcolare emisă de unitatea de învăţământ pe care o frecventează şcolarul;
* adeverinţă care atestă înscrierea copilului în unitatea de învăţământ din care să reiasă clasa/anul şcolar, precum şi situaţiile de corigenţă sau repetenţie / copie a foii matricole;
* copie a certificatului de handicap valabil (dacă este cazul);
* copie a ultimului certificat de orientare şcolară şi profesională (dacă este cazul);
* raport de monitorizare pentru copiii/elevii care au mai beneficiat de orientare şcolară şi profesională ;
* fisa de evaluare continuă pentru copiii/elevii care au mai beneficiat de orientare şcolară şi profesională ;
* raportul de evaluare de la finalul clasei pregătitoare şi programul de remediere/recuperare şcolară în curs, pentru elevii care frecventează clasa I la momentul depunerii solicitării de orientare şcolară şi profesională;
* programul de remediere/recuperare şcolară implementat pe parcursul clasei I, pentru elevii care frecventează clasa a ll-a la momentul depunerii solicitării de orientare şcolară şi profesională;
* planul individualizat de învăţare pentru elevii din clasa a IlI-a, a Vil-a (realizat în urma rezultatelor evaluărilor naţionale din clasele II, VI);
* acordul scris al părintelui/reprezentantului legal pentru depunerea documentelor de către reprezentantul unităţii de învăţământ (dacă este cazul).

***Dacă nu există o altă precizare privind valabilitatea*, *atunci actele necesare orientării şcolare***

***sunt valabile de la data emiterii lor:***

* ***ancheta socială efectuată de SPAS din cadrul primăriei cu anexă: 3 luni;***
* ***fişa medicală sintetică emisă de medicul de familie: 1 an;***
* ***certificatul medical tip A5 emis de medicul specialist: 3 luni;***
* ***fişa de evaluare psihologică emisă de un psiholog cu atestat de liberă practică în psihologie clinică: 3 luni;***
* ***fişa psihopedagogică emisă de unitatea de învăţământ pe care o frecventează elevul: 3 luni;***
* ***fişa privind achiziţiile şcolare emisă de unitatea de învăţământ pe care o frecventează elevul: 3 luni.***

Documentele se depun în original. Dacă documentele au fost depuse în original la Seviciul de Evaluare Complexă în vederea obţinerii unui Certificat de încadrare a copilului cu dizabilităţi în grad de handicap, părintele/ reprezentantul legal va solicita managerului de caz (de la DGASPC) o copie a acestora, pe care va fi menţionat ’’conform cu originalul”.

Cererea de orientare şcolară poate fi completată doar de părinte/reprezentantul legal. Dacă părinţii sunt divorţaţi, iar minorul a fost încredinţat unuia dintre părinţi, cererea va fi semnată de acesta. Dacă părinţii sunt divorţaţi şi. prin sentinţa de divorţ, a fost stabilită custodia comună pentru copil, cererea va ti semnată de un părinte, iar în dosar va fi prezentă şi declaraţia de acord asupra orientării şcolare completată şi semnată de celălalt părinte.

Dacă copilul se află în situaţia unei măsuri de protecţie specială, cererea va fi completată de:

* părinte, dacă acesta este reprezentantul legal al copilului sau de managerul de caz. pe baza unui acord scris din partea părinţilor (acord care va fi anexat cererii, Ia depunere);
* managerul de caz, prin delegarea responsabilităţii de către reprezentantul legal numit în baza Legii nr. 272/2004 (pe baza unui act care va fi anexat cererii, la depunere);

In orice situaţie, persoana care completează cererea are obligaţia de a prezenta o copie a documentului prin care se face dovada că este reprezentantul legal al copilului (de exemplu, hotărâre a instanţei sau hotărâre a comisiei pentru protecţia copilului) sau are delegată această responsabilitate de către reprezentantul legal al copilului.

Cererea semnată de părinte/ reprezentantul legal, împreună cu documentele menţionate, pot fi depuse la SEOSP de părinte sau de un delegat al unităţii de învăţământ, în condiţiile obţinerii acordului în scris al părintelui/ reprezentantului legal. în acest caz este obligatoriu prezentarea acordului scris al părintelui la depunerea documentelor de către reprezentantul unităţii de învăţământ.

Pentru şcolarizare la domiciliu este obligatoriu ca pe certificatul medical de tip A5 eliberat de medicul specialist să existe menţiunea ”se recomandă şcolarizare la domiciliu”.

Pentru elevii care frecventează clasa I la momentul depunerii solicitării de orientare şcolară şi profesională este obligatorie prezentarea unei copii a raportului de evaluare de la finalul clasei pregătitoare şi a programului de remediere/recuperare şcolară în curs, semnate şi înregistrate la nivelul unităţii de învăţământ conform prevederilor legale.

Pentru elevii care frecventează clasa a 11-a la momentul depunerii solicitării de orientare şcolară şi profesională este obligatorie prezentarea unei copii a programului de remediere/recuperare şcolară implementat pe parcursul clasei 1, semnat şi înregistrat la nivelul unităţii de învăţământ conform prevederilor legale.

Pentru copiii/elevii care au mai beneficiat de orientare şcolară, este obligatorie, la solicitarea unei noi orientări şcolare, depunerea raportului de monitorizare întocmit de responsabilul de caz servicii psihoeducaţionale şi a fişei de evaluare continuă întocmită de CIEC cu motivarea clară a propunerii de orientare/reorientare şcolară.

Cererea se înregistrează numai în condiţiile în care sunt anexate toate documentele necesare, completate cu toate datele solicitate, emise de specialiştii sau instituţiile abilitate, certificate prin semnătură şi ştampilă şi aflate în termenul de valabilitate.

Părintele/reprezentantul legal al copilului/ delegatul unităţii de învăţământ are obligaţia să asiste la verificarea prezenţei, conţinutului şi valabilităţii documentelor depuse în dosar.

După înregistrarea cererii, părintele şi copilul vor participa, obligatoriu, la o întâlnire programată cu reprezentantul SEOSP. în vederea evaluării psihoeducaţionale. Instrumentarea cazului şi recomandările privind orientarea şcolară şi profesională sunt condiţionate de participarea părintelui şi copilului la această întâlnire.

La întâlnirea cu reprezentantul SEOSP, elevul trebuie să aibă asupra lui carnetul de elev. cu fotografie, semnat şi stampilat la zi la nivelul unităţii de învăţământ.

Pentru realizarea întâlnirii mai sus menţionate, în cazul unui copil/elev nedeplasabil, părintele poate depune, odată cu cererea de orientare şcolară, şi o cerere de evaluare la domiciliu a copilului.

cerere de evaluare la domiciliu pentru copii/elevii nedeplasabili

Pentru un grup de copii/elevi înscrişi în aceeaşi şcoală, unitatea de învăţământ poate depune, odată cu depunerea cererilor de orientare şcolară, şi o cerere de evaluare la sediul acesteia a grupului de copii/elevi.

cerere de evaluare la sediul unităţii de învăţământ a copiilor/elevilor